Sirdaryoda talonchilik qilgan fuqarolar ushlandi

Sirdaryo viloyatining Guliston shahrida joriy yilning 8-dekabr kuni Do‘stlik MFYda yashovchi fuqaro D.G‘. IIBga ariza bilan murojaat qilib, unda shu yil 7-dekabr kuni 2 noma’lum shaxs Sayqal mahallasi hududida uni kuch ishlatish yo‘li bilan qo‘rqitib, Samsung mobil telefonini olib ketganliklarini ma’lum qilgan. Bu haqda IIV Jamoatchilik va OAV bilan aloqalar boshqarmasi xabar berdi.

Ko‘rilgan choralar natijasida ushbu jinoyatni Sayqal mahallasida yashovchi A.Q. va Bo‘ston mahallasida yashovchi J.T.lar sodir etganliklari aniqlanib ushlangan. Holat yuzasidan jinoyat ishi qo‘zg‘atilib, tergov harakatlari olib borilmoqda.